ming030890/wiki-yue-high-quality huggingface dataset:
女川町

女川町（粵拼：neoi5 cyun1 ding1，日文：女川町／おながわちょう Onagawa chō */?）係日本宮城縣牡鹿郡嘅一個町。

歷史同埋重要性
女川町係響1926年（大正15年）建立，係牡鹿郡轄下唯一一個町。由於離全個宮城縣最深嘅湖女川灣好近，所以自古以嚟就有好多大船響爾度停泊，曾經重係大日本帝國海軍嘅重要基地之一。到依家都重係全縣重要嘅魚產地。而且，女川町重係響南三陸金華山國定公園嘅管轄範圍入面。
響2011年日本東北地震入面，女川町雖然話係因為有海嘯而受到好大影響，但係町內嘅女川核電廠就乜事都冇發生（連堆心熔毀都冇），佢嘅安全度響福島第一核電廠核災發生咗之後受到全日本人嘅高度關注。
女宿

女宿，來自敦煌莫高窟古卷星圖。
女宿（Girl）係廿八宿之一，北方玄武七宿第三宿。
女宿有星官8個，分別係女、離珠、敗瓜、瓠瓜、天津、奚仲、扶筐同埋十二國。
女強人奧斯卡

《女強人奧斯卡》（日文原名：ベルサイユのばら，英文：The Rose of Versailles, Lady Oscar，國文版譯做凡爾賽玫瑰）係日本漫畫家池田理代子喺1972年4月開始，喺集英社出版嘅少女漫畫週刊瑪格麗特第21期連載漫故事。個故仔係講一個亂世兒女無辦法同愛人結合嗰種無奈同埋遺憾，最後悲劇收場。漫畫故事一路出到1973年12月就出完。之後又夾埋出單行本。
《女強人奧斯卡》用歐洲史嚟做故事架構，個故仔雖然係作，不過加咗好多歷史事件襯托，例如佢透過主角之間感情關係，帶出18世紀法國波旁王朝（Bourbon）嘅興衰同法國大革命呢啲歷史，而個故仔主要地點，就發生喺凡爾賽宮。
女強人奧斯卡除咗漫畫受歡迎，又出過卡通，同埋俾日本寶塚歌劇團改篇成舞台劇。
我有冇問題

《我有冇問題》（英文：Girl, Interrupted），喺1999年占士曼高導演嘅美國電影，雲露娜維達同安祖蓮娜祖莉主演。齣戲講咗一個有自殺傾向的少女啤送入精神病院之後發生嘅事。
我有我的溫柔

《我有我的溫柔》係吳君如1993年9月3號推出嘅一隻個人專輯，由BMG唱片發行。
我期待

《我期待》係由張雨生填詞、作曲同演唱，收錄喺《卡拉OK Live·台北·我》專輯。

簡介
張雨生過世後，豐華唱片仲以現代錄音技術，令原來由張雨生獨唱嘅《我期待》加上陶晶瑩把聲，變做兩人對唱。2014年，羅琦喺湖南衛視《我是歌手2》第二期演唱，並攞到嗰集觀眾票選第六名。
我有我自己

《我有我自己》係台灣歌手閻奕格嘅第1張唱片，喺2017年10月20日推出。
我有權發表意見

我有權發表意見（粵拼：ngo5 jau5 kyun4 faat3 biu2 ji3 gin3；英文：I'm entitled to my opinion，或者 I have a right to my opinion）係一種謬論，指有陣時啲人喺撞到反對意見嗰陣，用「我有權發表意見」或者類似嘅說話嚟將對手嘅反駁講到好似係對手唔啱噉。例如係以下呢段對話：
A 君：我覺得進化論係錯嘅，佢根本係啲無神論者作出嚟嘅一個理論之嘛！根本完全冇證據！
B 君：我想講呢，如果你真係有睇過進化論相關嘅書同論文嘅話，你應該會知進化論查實有多方面嘅證據支撐，由實驗以至對化石嘅觀察都有。
A 君：我有權發表意見，唔該尊重我講嘢嘅權利！
B 君：我冇禁止你發言喎。
A 君查實用咗一個謬論，因為 B 君做緊嘅嘢唔係「嘗試禁止 A 君發言」，而係「指出佢所講嘅嘢嘅漏洞」，兩樣嘢根本唔一樣：有啲人會唔同意對手講嘅嘢，但係依然尊重對手講嘢嘅權利；又有啲人會唔同意對手講嘅嘢得嚟，再做啲嘢嘗試夾硬唔俾對手發言。亦即係話，「指出一個人所講嘅嘢嘅漏洞」唔等如「嘗試禁止佢發言」，所以 A 君講嗰句「我有權發表意見」雖然有道理，但係根本冇喺度回應 B 君對佢個主張嘅反駁。呢個係唔啦更謬論嘅一種－A 君喺度講埋嗮啲唔啦更嘅嘢引開人注意，等其他人留意唔到佢講嗰啲嘢嘅荒謬之處。
澳洲哲學家 Patrick Stokes 指出，「我有權發表意見」呢句嘢喺西方社會成日都俾人攞嚟維護一啲根本企唔到喺度嘅論點，而呢啲人似乎搞錯咗，以為「有權發表意見」等如「有權唔俾其他人批評自己嘅意見」。
我猜我猜我猜猜猜

《我猜我猜我猜猜猜》，簡稱《我猜》，係中國電視公司製播嘅週六晚間綜藝節目，由王偉忠、詹仁雄、葉心如製作，1996年7月4日開播，2011年3月4日播咗最後一集。節目初期嘅收視率除咗第一集以外，並唔理想；自吳宗憲加入主持之後，先逐漸受到年輕觀眾歡迎。2008年10月喺第43屆金鐘獎獲得電視金鐘獎娛樂綜藝節目主持人獎（吳宗憲、柳翰雅）。
我的

《我的》係中國歌手李宇春出嘅第二張專輯。喺2007年11月2號由太合麥田發行。

簡介
呢張唱碟叫《我的》係因為同上一張唱碟去比，呢張更加突顯到李宇春嘅個人色彩。
我的Hero

《我的Hero》（粵語口頭解釋係我嘅英雄；英文：My Hero）係香港電視娛樂製作嘅真人騷節目，2016年9月24號開始逢禮拜六22:30-23:00喺ViuTV播。主持係張智霖、駱振偉。
節目主持連同嘉賓主持每集會搵一位家庭英雄，介紹佢為咗頭家嘅貢獻。
我的冤鬼女友

《我的冤鬼女友》（韓文：오 나의 귀신님，英文：Oh My Ghost），係韓國tvN喺2015年7月3號播嘅連續劇，由柳濟元導演同埋楊熙勝編劇。
康雅省

康雅省（土耳其文：Konya ili）係土耳其嘅其中一個省，首府康雅。
庾亮

庾亮（289年—340年），字元規，係東晉高官，潁川鄢陵（而家河南鄢陵）人，細妹係晉明帝司馬紹皇后庾文君，喺晉成帝司馬衍登基初期輔政。
庾文翰

庾文翰（粵拼：jyu4 man4 hon6，YU Man-hon，1985年1月2號—；生死未卜）係一名響2000年8月24號起報稱失蹤嘅香港智障男仔，到而家重未搵返。

特徵
庾文翰患有自閉症又有輕度智障，同其他人溝通唔到。喺失蹤時身高5呎6吋。

失蹤經過
2000年8月24號11點，庾文翰同阿媽喺油麻地地鐵站搭地鐵返屋企，上車嗰時庾文翰突然跳出車廂並逃離佢阿媽。佢阿媽即刻向警方報告庚文翰失蹤。

下落
嗰日香港時間13點29分，庾文翰畀人發現喺羅湖管制站，當時香港邊檢人員響佢身上搵唔到任何身份證明文件而將佢當做大陸細路送到深圳，之後下落不明，廣東好多地區都有過消息指佢喺當地出現，甚至有傳佢喺廣西一帶，不過被證實嗰啲傳言係欺詐。
因為庾文翰報稱失蹤去到2007年8月24號已經7年，無論有無證據顯示佢嘅生死，庾文翰嘅父母都可以幫佢申請死亡證並當做「法定死亡」。但係佢嘅父母暫時否認庾文翰「死亡」而且唔想申請死亡證。

香港政府
香港政府響得悉庾文翰畀邊境嘅工作人員送到內地後，同內地當局聯絡。
因為呢件事涉及有關人員疏忽，政府作出調查並設法改善，避免同類事件發生。

庾文翰嘅親人
親人多次去到內地親自搜索庾文翰下落。
庾文翰嘅阿媽製作印有庾文翰樣貌同埋資料嘅啤牌，希望有人能夠提供佢個仔嘅消息。

香港市民
因為庾文翰響羅湖被邊境嘅工作人員送往內地，香港市民對入境處嘅辦事能力有所懷疑。
受到傳媒廣泛報導，庾文翰個名成日畀香港人提及。
廁所

廁所（又寫做厠所）主要係用來畀人屙屎屙尿嘅地方，通常係有間房又或者獨立一間屋仔，等用嘅人有私隱同埋減少臭味傳出。現代廁所多數係水廁，即係有水沖廁，將屎尿經水管到化糞池或者污水處理廠清理。唔係嘅話，就叫做旱廁，廁所下面就會有收集箱，定時有人清理，又或有條坑作沖出河海。

中國大陸地區
中國古代廁所大多數起喺屋企出面，用「溷廁合一」形式將豬舍相連去豬廁到。通常都會整個屎坑，然後塞啲芧草落去，啲人叫佢做「茅坑」、「茅房」或者係「茅廁」。喺先秦同漢魏時期，廁所亦都有「行清」呢個名。宋朝僧人雪竇曾經喺靈隱寺到洗廁所，所以啲人又拎咗佢個名，叫廁所做「雪隱」。
現代廁所
依家我哋主要都會叫佢做「洗手間」、「衛生間」、「化妝室」等等。
閩南語叫廁所做「屎礐仔」（sái-ha̍k-á），閩東語福州話稱為「糞坑厝」，潮汕話又叫佢做「東司」，客家語稱之為「屎窖」或者係「屎缸」，粵語俗稱「屎坑」（無馬桶的廁所）或者係「屎塔」（有馬桶的廁所）（不過多數香港人都係叫返佢做「廁所」）。喺四川話到，啲人就叫廁所做「茅廁」（“廁”音同“司”）。

種類
廁所係有好多種嘅，最常見嘅係座廁同蹲廁，而男性專用嘅就有尿兜同尿槽。
冇咁常見嘅有 化學廁所，尿廁同旱廁

公共交通工具嘅廁所
喺民航客機、區域鐵路、長途客車同郵輪度都有廁所，唔少都裝咗集便裝置，不過有啲舊啲嘅鐵路列車係用直排式嘅，即係糞便等等嘅污糟嘢直接排出去個路軌度。所以呢啲廁所係喺停車嗰陣唔比用嘅。
另外㗎列車揸到去無碴軌道區段嘅時候，乘務員亦都會唔俾啲乘客用直排式廁所，直至㗎列車離開咗無碴區段。
嚟香港，港鐵方面唔俾城際直通車嚟香港境內使用直排式廁所。如果係冇集便裝置列車嘅話，入嚟境內嘅時候會將個廁所鎖往。
飛機上面嘅真空廁所
台灣高鐵700T型電聯車無障礙廁所
直排型中國鐵路25G型客車將廢水直接排放去軌道到
中國鐵路25T型客車嘅真空集便器

設施
依家廁所會有清水同梘液供應，畀人用完之後洗手，以免傳播病菌，所以廁所又叫做洗手間。有啲廁所有廁紙供應，方便人痾完屎抹屁股或者抺手。
勁啲就會有通風設備同埋吹風機。依家有啲廁所響應環保，特登收埋晒啲廁紙，淨係放啲吹風機，造成咗一啲唔方便。
再勁啲嘅更加會有香水、點蚊香、播音樂，令到啲人去廁所嗰陣舒舒服服。 有啲會俾你用摺疊式枱子，方便家長幫BB換尿片。

仲有啲會放擦鞋機添。
大型活動常見的流動廁所，圖中兩個為ISS集團所提供
紅磡站男洗手間洗手台
學校廁所（普通初中）

文化
廁所文學：廁所文學係話，啲人去廁所嗰陣因為無聊、抒情或者係其他嘅目的而喺廁所嘅牆壁到塗鴉，係一種街頭文化，喺某啲地方嘅工作廁所或者係學校廁所就會見到。
主題餐廳：有間嘢喺台灣高雄市林泉街到用咗廁所做主題，啲佈置同餐具都用咗廁所度橋。仲有一間係位於中華人民共和國深圳羅湖區嘅80 Café度。
廁所幽默：一種核突嘅幽默，黑色幽默，係關於啲屎尿屁嗰類令人想嘔嘅提材做主題，用不衛生嘅描述同違反主流禮儀嘅反差感嚟製造笑點，同陰莖笑話等等嘅亞文化有好大嘅重合。年齡階層都會有廁所幽默，不過喺細路仔同青少年度會更加常見，亦都係東亞ACG同emoji文化到幾常見嘅喜劇元素。

注釋
日文「御手洗」讀做otearai（お手洗い）嗰陣係廁所嘅委婉讀法；如果讀做mitarai嗰陣就冇廁所嘅意思，就變咗做神社（じんひゃ）淨手池（手水舎），所以有時都會係啲地名或者係姓氏。
康雅

康雅（粵拼：hong1 ngaa5；土耳其文：Konya，土耳其文讀音：[konja]）係土耳其第七大城，喺安那托利亞中部，人口122萬。
康雅苑

康雅苑乃香港屋苑，係居者有其屋計劃第十三期丙與及第十四期甲。屋苑位於九龍藍田碧雲道189號，一共3座，1993年入伙，開賣價格介乎港幣$571,400 - $1,140,500。
康馬

康馬（威利轉寫：khang dmar rdzong, 藏文拼音：ཁང་དམར་རྫོང）係中華人民共和國西藏日喀則嘅一個縣。
庾氏

庾（粵拼：jyu5）係唐人姓氏，喺《百家姓》裏頭排第343位。

名人
庾肩吾：字子慎，又字慎之，南朝梁文學家、書法理論家。
庾信：字子山，南朝文學家，詩人庾肩吾個仔。
庾柱林：香港海味生意人
庾澄慶：台灣歌手
呢篇庾氏係同姓氏有關嘅楔位文章，重未寫完嘅。麻煩你幫手充實佢。
廁所泵

廁所泵（粵拼：ci3 so2 bam1/bung1，英文：plunger），係一種極成日用嘅疏通塞咗嘅管道嘅嘢，通常係馬桶。通常佢係由一個碗形嘅橡膠頭插咗入一個杆狀手柄組成嘅。
張嘉欣

張嘉欣（英文：Yanni Cheung，1996年6月26號—），係香港女模特兒，2014年出道，而家亦係一位網上KOL，舊時亦做過香港航空空姐。有傳媒曾經叫佢做香港娛樂圈嘅「第6個嘉欣」。
張嘉璈

張嘉璈（1889年11月13號—1979年10月13號），字公權，江蘇嘉定人。係中華民國嘅政治人、生意人同學者，喺國民政府時期佢歷任咗鐵道部長、交通部長同埋中央銀行總裁等。
張嘉殷

張嘉殷（英文：Ayanna Cheung 或者 Kayan Cheung，1993年7月15號—），係香港女模特兒同電視節目主持，主要幫now TV同viuTV主持體育節目。
張嘉琳

張嘉琳（Kaye Cheung，1995年—），係香港模特兒，2019年代表香港參選國際小姐，最終攞第九名，係歷嚟成績第二好嘅香港代表。
張嘉琳大學讀香港公開大學幼兒教育及特殊教育系，做過幼稚園教師，之後做咗全職模特兒。2017年佢參加香港珠寶小姐攞過亞軍。
張嘉莉

張嘉莉（英文：Clara Cheung），係香港泛民主派人士、藝術策劃人，灣仔區議會跑馬地選區前任區議員。
張嘉莉2019年用政治素人身份加入灣仔起步，但好快就退出咗，用獨立民主派身份喺區議會選舉出選跑馬地選區，結果佢成功鍊贏吳錦津個仔吳澤森，順利當選；2021年7月頭，佢正式劈炮，唔撈區議員一職。
怪獸

怪獸，又叫怪物，係指由觀察者嘅角度睇起嚟好怪嘅生物。
有關怪獸嘅諗法同橋段，喺恐怖故仔、奇幻故仔、神話或者民間傳說入面好常見。
怪形

《怪形》（The Thing）係套美國嘅恐怖、科幻劇情電影，喺1982年10月22號上畫。呢套戲片長108 分鐘，票房有19,629,760 美金。
怪奇故仔

怪奇虛構故仔（weird fiction）係推想型故仔嘅一個子文類，源自 19 世紀尾同廿世紀初。
怪奇故仔係一個籠統嘅分類，泛指一啲「怪」嘅推想型故仔作品，通常會具有 eldritch 嘅特性，結合奇幻同恐怖，同時啲恐怖怪獸又非傳統（會係一啲作者自己創作出嚟嘅怪獸，而唔係狼人或者吸血鬼呢啲家傳互曉嘅傳說生物），好多時會講及啲角色精神失常，主題上會講人對宇宙依然缺乏完整嘅理解。
怪宿宿

《怪宿宿》（Travel Odd）係香港無綫電視嘅遊埠節目，由黃紫恩、陳玟蒽、陳國麟、伍韻婷、馮子亮、葉靖儀同蔡景行主持，去睇馬來西亞、日本、荷蘭同泰國特別嘅住宿地方。節目由2024年4月22號到5月17號逢禮拜一、二、四、五晚20:30－21:00喺TVB Plus播。
怪物彈珠

怪物彈珠（日文：モンスターストライク，簡稱モンスト；英文：Monster Strike）係日本mixi公司入面XFlag工作室製作嘅iOS同Android系統手機遊戲應用軟件。2013年9月27號開始營運，遊戲基本免費（F2P），入面有體力限制機制。
2015年5月，怪物彈珠取代GungHo嘅Puzzle & Dragons成為日本收入最高，全球收入第2高嘅手機遊戲。

動畫
怪物彈珠動畫版自2015年10月10號喺影片網站YouTube公開上映。
承先啟後廿五載

《承先啟後廿五載》（英文：Inheriting The Past Twenty-Five Years）係一個由香港無綫新聞製作，以香港主權移交25年為主題嘅專題節目，2022年6月5號起逢星期日晚19:00-19:30喺無綫電視翡翠台播出。節目訪問左唔少親中派人士，例如范徐麗泰、劉兆佳等。

爭議
呢個節目有部份內容受到爭議。面對一啲非建制派成員，節目除咗親中派嘅聲音比例遠超非建制派，未有給予空間畀佢哋講解看法外，亦有暗批嘅做法，例如以引號括住本土派。
另外喺2022年6月12號播出《寸土必爭》一集，指香港赤鱲角機場喺1997回歸後落成，鐵路發展亦喺在97後急速發展。一直監察無綫電視嘅Facebook專頁大台監察2.0就批評，內容企圖將香港嘅成功歸功於主權移交後嘅政府，同時暗批港英政府發展不力之嫌。專頁指出好多基建喺主權移交之前已經有好詳細嘅計劃（例如：1989年玫瑰園計劃同埋1967年嘅《香港集體運輸研究》），就算喺近年先落成嘅沙中綫同西港島綫，喺1967年都已經有雛形。反而當初喺中方狠批新機場屬天價工程，有份令香港赤鱲角機場延期啟用。
承和

承和係日本仁明天皇嘅一個年號，相當於公元834年到848年，前後總共15年。
承保

承保係日本白河天皇嘅一個年號，相當於公元1074年到1077年，前後總共4年。
承天順化

承天順化（粵拼：sing4 tin1 seon6 faa3；越南文：Tỉnh Thừa Thiên - Huế／省承天化）係越南中北沿海地區一個省，省會順化，人口大約110萬。佢北同廣治省交界，南接峴港市、廣南省，西臨寮國，東臨北部灣。

歷史
古代係百越地方，後來成為南越國嘅屬地。公元前111年（西漢元鼎六年），漢朝滅南越國，喺呢度設置盧容縣，屬日南郡。南北朝後期，地方歸林邑管。605年（隋大業元年），隋朝攻打林邑，置新容縣，屬海陰郡。
找錢黨

找錢黨係種騙財之徒，一般以顧客身分出現，靠喺埋單時找贖銀紙及銀仔途中，使出掩眼法及講大話嚟呃錢。有啲商家會用類似手法嚟棍顧客，佢哋而家好少被稱呼為此，以前偶然被叫做「換錢黨」。
承平

承平係日本朱雀天皇嘅一個年號，相當於公元931年到938年，前後總共8年。
承子

高圓宮承子女王（日文：つぐこじょおうTsuguko Jōō，1986年3月8號—）係高圓宮憲仁親王同久子妃嘅大囡，細妹分別係千家典子同埋守谷絢子。尊稱係「承子女王殿下」。
佢係最先染頭髮嘅日本皇室成員。

經歷
佢先後讀過松濤幼兒園、學習院初等科、學習院女子中等科同埋學習院女子高等科，之後去讀學習院女子大學國際文化交流部。響2004年以交流生嘅身份去愛丁堡大學讀犯罪心理學，之後愛丁堡大學睇起佢，好歡迎佢過去讀。於是佢響2005年從學習院女子大學退學，轉讀愛丁堡大學。
響2008年突然之間中途退學，返翻嚟日本。同年，佢轉讀早稻田大學國際教養部。響2013年畢業。
畢業之後，佢做咗聯合國兒童基金會日本分會嘅非正規職員。

爭議
響2002年佢老豆憲仁嘅葬禮上面，佢染住頭髮咁出席葬禮，畀人批評，話佢「行為不良」。佢作風大膽，試過響社交網站上面公開自己響英國留學時期嘅感情生活，話自己曾經陷入四角戀。所以佢畀人話係「叛逆公主」（多數係中國人話，日本人最多都只係話佢「行為不良嘅公主」）。
如意馬路

合群馬路（粵拼：jyu4 jyi3 maa5 lou6）係中國廣東廣州嘅三條西南-東北走向馬路，喺番禺洛溪。西南邊除咗如意一馬路從洛溪沿江路開始，其它都係從洛溪路開始，一直去到105國道嗰邊。

概要
如意一馬路：全長471米，闊36米，雙向6車道。
如意二馬路：全長408米，闊24米，雙向4車道。
如意三馬路：全長389米，闊12米，雙向2車道。
如意

如意係種中國傳統工藝品，形狀似搲背棍，好多時都用玉做，所以又叫玉如意。
如來神掌

如來神掌係一種虛構功夫，響武俠電影同埋武俠小說入面經常出現，係武俠嘅經典。
如意坊碼頭

如意坊碼頭（粵拼：jyu4 ji3 fong1 maa5 tau4；簡化字：如意坊码头）係廣州一個客運碼頭，喺荔灣區如意坊路嘅廣州港集團有限公司隔籬嗰條路仔入面。呢度有過江渡輪可以去到大坦沙嗰邊。
如夢初醒

《如夢初醒》係香港歌手彭羚出嘅第六張粵語唱碟，喺1995年2月推出，上過IFPI唱片銷量榜三個禮拜冠軍，同停留榜上有成十一個禮拜，喺本地賣出高達四白金銷量 。
如心廣場

如心廣場（粵拼：jyu4 sam1 gwong2 coeng4；英文：NINA TOWER／TEDDY TOWER）係香港荃灣一對地標摩天大廈，係全新界最高嘅樓。如心廣場有兩棟樓，矮嗰棟42層叫Nina Tower，高163.7米，係酒店來；高嗰棟80層叫Teddy Tower，高318.8米，其中30層係甲級寫字樓，淨返就係酒店。兩棟樓代表華懋集團老細龔如心（Nina），同佢個畀人綁架失蹤多年嘅老公王德輝（Teddy），中間有一條玻璃天橋連接，寓意夫妻手牽手永不分離。不過唔理高低，成個建築叫如心廣場，而英文就叫Nina Tower。棟樓喺2007年12月落成，但龔如心等唔到呢一日，就響2007年4月3號病死，睇唔到佢開張。
如心廣場塊地響楊屋道八號，荃灣市鎮地段353號，係填海填出來。成塊地面積有成21萬平方呎。起好之後，成棟嘢有成280萬平方呎。

史
其實如心廣場原本設計唔係噉。原本打算用80億港銀起108層高，有成520米，要高過吉隆坡雙子塔，會係世界至高嘅樓。外表金光閃閃，上面重諗埋掛We love Hong Kong。起嘅原因係華懋雖然係香港大地產商，不過起親多數都係新界中低價住宅樓，冇自己嘅地標。華懋趕住1997年前用嗮乙種換地權益書，所以就1993年用嗮佢來換荃灣呢塊地。加上見到信和集團同新鴻基地產夾分起嘅地標中環廣場，唔響中環都一樣咁掂，華懋都可以響荃灣有樣學樣，起個地標帶動周邊發展。不過呢個起世界至高地標嘅算盤打唔響，因為中英政府1991年好快就決定要響赤鱲角起新機場，而荃灣上空響正航道，香港政府1995年1月決定唔畀佢起咁高，最多只可以起324米。因為佢唔可以喺1996年起好樓，畀政府罰咗5.5億，向法庭上訴都係維持原判。最後1997年都係要設計過，拆開兩棟，好似而家噉，2000年2月政府先准佢起。

裏面
如心廣場底有巴士總站同其他公共交通，2000年已經起好。
如懿傳

《如懿傳》係2018年中國大陸古裝電視劇，由周迅、霍建華、張鈞𡩋、董潔、李純、經超主演，亦係《後宮甄嬛傳》嘅續集。套劇係講大清乾隆帝同佢嘅後宮「烏拉那拉如懿」（歷史原型係繼皇后）之間嘅故仔。
意見

意見係個人對事件事物嘅一種睇法/諗法/感受，團體意見係一班人共識之後嘅一個立場。意見係情感反應，可能係唔客觀嘅。收集意見嘅途徑有意見調查。發表意見嘅媒體包括：
大字報
網上討論區
Phone-in節目
個人網誌
Facebook
真理越辯越明，不過意見就未必。
意識

冥想等嘅活動能夠令一個人嘅意識進入特殊嘅狀態。
意識（粵拼：ji3 sik1；英文：consciousness）大致上係指一個人响一般狀態（唔係瞓緊覺或者暈咗）之下，對佢附近環境嘅認知。
自從公元前嘅時代以嚟，哲學家就一路有喺度諗有關意識嘅問題，而到咗廿一世紀初，學界對於「意識要點樣定義」呢條問題仲未有完全一致嘅共識。

科學
睇埋：認知科學、額葉功能低下同分裂腦
喺現代嘅認知科學上，意識呢樣嘢可以用心理實驗嚟衡量：喺是但一個時間點，一個人嘅腦會喺度諗一大柞嘅資訊，呢啲資訊係口頭報告得到出嚟嘅，而佢同時又會無意識噉做一啲唔使諗都曉做嘅嘢，例如係行路噉，一個正常嘅大人行起路上嚟唔使特登思考「應該邊隻腳踩出去先」等嘅問題，就能夠自動噉行；而好多時，人會突然發覺自己喺冇思考過嘅情況下，就自動做咗一啲行為－即係話喺個腦處理緊嘅資訊當中，有一啲係有意識嘅，有一啲係無意識嘅，前者能夠口頭報告返出嚟，而後者就唔得。
喺認知科學上，意識大致上就係指一個知自己諗緊乜做緊乜嘅狀態。
意式鮮奶咖啡

意式鮮奶咖啡（意大利文：caffè latte），日常通常叫 latte（類似粵拼：laa6 tei1），北話譯拿鐵，係意大利鮮奶咖啡嘅一種。一般latte嘅成分三分之一係濃縮咖啡同三分之二鮮奶，重可以加少少奶泡。Latte喺意大利話嘅意思就係牛奶。

拉花
咖啡師喺度拉緊花
將鮮奶倒落個咖啡杯嗰陣，咖啡師會用手腕嘅動作喺杯度拉出一啲圖案，好似一幅畫咁，依家呢樣嘢已經好受歡迎。
意式麪

意式麪（意大利文：pasta，俗寫做意式麵；喺廣東又叫做「意大利粉」）指各種嚟自意大利嘅粉，不過黃色嘅，通常用麪粉同水整，有時會落埋雞蛋整。意式麪有好多唔同花臣，譬如長條型嘅意粉、半月型有窿嘅通心粉、波浪型嘅螺絲粉咁。

廣東話名
雖然唔係麪又唔係米粉，不過叫慣咗「粉」，譬如「通心粉」、「螺絲粉」。
意志

意志係人嘅思想志向，亦即係人自行決定行為嘅能力。
意式西部電影

意式西部電影（粵拼：ji3 sik1 sai1 bou6 din6 jing2，Spaghetti Western）係一種電影類型，泛指一啲出現喺1960年代、由意大利人導演同監製嘅西部電影。
意粉

意粉（意大利文：spaghetti），又叫意大利粉，係一種意式麵，用小麥磨粉整嘅意大利式粗麵。個形似瀨粉，不過黃色。

中文名
雖然唔係麪又唔係米粉，不過叫慣咗「意大利粉」。
意式香草包

意式香草包係起源自意大利嘅包，主要用麪粉、食油（通常係橄欖油）、食鹽、依士同香草碎焗起。
市場失當行為審裁處

市場失當行為審裁處，係香港政府部門，屬財經事務及庫務局財經事務科旗下，負責為香港證券同期貨市場嘅市場失當行為進行研訊同裁決。
市場形式

經濟學上會將市場分做多種嘅市場形式（market structure），每種指某種特定類型嘅市場。
市場情緒

市場情緒由投資人嘅心理主宰，有陣時可以搞到金融市場有大嘅上落。
市場定位

市場定位（英文：market positioning）係市場學上嘅一個概念，指一件產品點樣展示自己同競爭者之間嘅差異，等自己能夠滿足競爭者滿足唔到嘅慾望。
市場失靈

市場失靈（英文：market failure）喺經濟學上指一啲可能令一個市場達唔到理想狀態嘅情況。
市場劃分

簡單嘅例子有將個市場分做男人同女人（市場劃分），因為男人同女人喺使錢習慣上有差異，所以呢兩個子市場各自嘅一元化程度會高過個市場整體嘅。
市場學操守

市場學操守（英文：marketing ethics）係指市場學上「從業者應該要守」嘅一套操守法則。
慳電膽事件

慳電膽事件係2009年香港政治嘅一次倒特首曾蔭權事件，針對曾蔭權誠信，「揭發」嘅係蘋果日報話曾蔭權嚮2009年10月14號《施政報告》建議派慳電膽購物券，係明益親家。蘋果日報又話，曾蔭權個親家莫錦泉係「慳電膽大王」。梁國雄形容單嘢係醜聞，即刻去香港廉政公署舉報，要調查曾蔭權。而商台李慧玲嚮左右大局要求其他知情者提供更多黑材料，指正曾蔭權不是。之後幾日，以蘋果日報帶頭，嚮A1頭版頭條抹黑曾蔭權，重用設計圖片將陳水扁同曾蔭權一齊並稱，擬人法比喻。
結果，飛利浦同莫錦泉登報澄清事實。
慳錢家族

慳錢家族係2002年一套由趙崇基執導嘅香港電影，由陳奕迅、楊千嬅、鄭裕玲、曾志偉同姚德昇主演，內容係一個鬥慳錢嘅真人騷。
慰安婦

慰安婦係指日本軍喺第二次世界大戰嗰陣徵召，為日本軍人提供性服務嘅女人，當中有好多係俾人強迫或者誘騙而淪為性奴隸。日本著名詞典《廣辭苑》對「慰安婦」一詞嘅解釋係「隨軍到戰地部隊慰問官兵嘅女人」，但係大多數歷史學者將慰安婦定義為「被迫充當日軍性奴隸嘅婦女」。呢啲女性主要來自日本本土、殖民地、中國，亦都有東南亞同荷蘭女性。
1931年11月，日本海軍將日本僑民響上海經營嘅4間風俗場所指定為慰安所，從此慰安婦嘅制度蔓延到日本喺東亞嘅成個戰場。二戰末期，美軍同聯合國盟軍進入亞太戰場之後，日本同韓國為咗防止美軍騷擾當地嘅婦女，曾經針對美軍招募慰安婦同設立慰安所。

制度
據當時日軍官方嘅說明，提出慰安婦制度係為咗減少因為性侵犯而帶來嘅性病問題，並撫慰日軍因為戰敗而產生嘅沮喪情緒。
1931年11月，日本海軍將日本僑民喺上海虹口經營嘅4間風俗場所指定為日本海軍特別「慰安所」，其中「大一沙龍」係世界上第一間日軍慰安所，亦都係存在時間最長嘅慰安所，其它三間係「小松亭」、「永樂館」同「三好館」。1932年1月中國嘅上海事變以後，日軍性侵中國婦女嘅事不斷發生，又開始響上海組建「慰安婦團」。
1937年12月，日軍進佔南京之後不斷有性侵案，造成中國人更加強烈嘅抗日意識，國際輿論亦都譴責日本；因為噉，日本開始響中國廣泛推廣上海嘅模式，標誌住慰安婦制度嘅正式形成。
2007年3月，韓國釜山外國語大學教授金文吉公開日本駐中國上海領事館警察田島周萍喺1937年12月發俾長崎水上警察署嘅公文《有關為皇軍官兵徵調慰安婦嘅委託文件》，記錄當時日本為咗廣泛動員慰安婦，領事館、憲兵隊、陸軍武官室等等嘅單位分工縝密：日本領事館簽發營業執照俾慰安所，憲兵隊負責將慰安婦運去慰安所同保障慰安所嘅安全，陸軍武官室負責起慰安所同檢診慰安婦。

概況
喺呢個制度之下，東亞有幾十萬婦女俾日軍徵召為軍妓。朝鮮中央通訊社主張朝鮮人慰安婦有14萬人，上海師範大學教授蘇智良主張有二十萬中國婦女淪為慰安婦，但係兩者都無數據來源。婦女救援基金會主張台灣嘅慰安婦至少有1200人。作為美軍嘅慰安婦嘅日本女人有五萬五千人。有尐史學家認為曾經淪為慰安婦嘅各國婦女有40萬以上。
證據顯示，有好多慰安婦惹到性病，重有尐因為多次墮胎而不孕。慰安婦有時重要充當護士、工人甚至係士兵，極個別情況之下，為咗掩蓋罪證，佢哋重會被集體槍殺。有調查顯示，慰安婦只可以攞40%賣淫所賺嘅錢，60%要交俾軍方。中國喺文革時期，倖存嘅慰安婦往往會受到社會嘅歧視同迫害，但係呢種現象響今日嘅中國社會已經唔存在。

吉田證言
前日軍軍人吉田清治1977年寫咗《朝鮮慰安婦同日本人》，1983年寫咗《我嘅戰爭犯罪》，話係上級命令喺朝鮮強徵慰安婦，引發大眾對慰安婦嘅爭論，之後佢又多次喺法庭上作證同對外國媒體作證。聯合國人權委員會喺1996年1月嘅慰安婦調查報告引用咗吉田嘅書；2007年美國眾議院嘅慰安婦報告通過2006年嘅調查報告，間接噉將吉田嘅書當成來源。
之不過，當學者許榮善同秦郁彥查出部份內容係作出嚟之後，吉田承認咗呢點。濟州島出身嘅史學家金奉玉經過長期查證，證明吉田講嘅綁架事例係作出嚟嘅，又認為呢本書「係一個淺薄嘅日本人發錢寒」。

吉林檔案館證據
從2014年4月尾開始，吉林省檔案館公布新發掘嘅證據，顯示日本喺第二次世界大戰期間曾經通過各種方式強徵慰安婦，又發現關於日軍以公共財政嘅方式採購「慰安婦」嘅檔案。

各國政府
美國、荷蘭、加拿大、中華民國、菲律賓、中華人民共和國等等嘅國家都曾經批評日本強徵慰安婦。

自願
學者秦郁彥話慰安婦有一半日本人、一半朝鮮人，但係介紹人百分百都係朝鮮人。1944年，美軍情報心理戰部門嘅報告指出，喺緬甸慰安所嘅朝鮮女人還完債就返去朝鮮，另外慰安婦有個人房間，有拒絕接客嘅自由，每星期有一日休息，生活充裕。

有糧出
據日本研究者查得1944年朝鮮《京城日報》7月2刊登嘅慰安婦廣告，慰安婦嘅工資有300日元，而且所登嘅聯繫人名係朝鮮式姓名，因此質疑強徵嘅講法。前東京都知事石原慎太郎曾經話慰安婦係自願賣身賺錢。
慳

慳又叫慳家，書面語又叫節儉、節約、慳儉，係指消耗資源（譬如時間同錢）嗰陣盡力控制住份量，避免嘥嘢。慳好多時都被視為係一種美德。
慳D啦 Honey

《慳D啦Honey》（Money vs Honey）係香港電視娛樂製作嘅真人騷節目，2016年5月30號到6月28號逢禮拜一到二22:00-23:00喺ViuTV播。旁白係陳炳銓。
節目搵嚟四對情侶喺有限預算同資源下接受唔同考驗，最後贏咗嗰一隊可以獨得十萬蚊港紙獎金。
慳能源

慳能源（粵音：haan1 nang4 jyun4；英文：Energy conservation）係泛指人做啲嘢嚟唔畀能源消耗得咁快，簡單嘅例子有教人盞燈唔用就熄咗佢。
慳電膽

慳電膽，又叫做節能燈、省電燈泡、電子燈泡、緊湊型螢光燈、一體式螢光燈，總之係同以前嘅鎢絲燈唔同。慳電膽係電子零件整出嚟嘅電子產品。
慳電膽分兩種：冇水銀成分嘅LED燈膽，同埋有水銀嘅水銀膽兩種。有水銀嘅其實係種小型光管。
2009年香港政府施政報告計劃贊助市民100港元買慳電膽，就係買有水銀成分嗰隻慳電膽。
根據香港理工大學有個教授嚮香港商業電台雷霆881講，LED慳電膽冇水銀可以慳電又環保，而水銀慳電膽就唔環保啦，因為水銀有毒，會污染環境。
招子庸

招子庸（1786年—1847年），原名為功，字銘山，號明珊居士，廣州南海横沙鄉人，大清文人，舉人。

生平
富家出身，招子庸細細個就寫文，畫畫，重識得音樂與騎射。嘉慶二十一年（1816年）中舉人。曾經喺山東濰縣做知縣，煙台蓬萊閣放咗佢畫嘅壁畫。罷官之後，撰寫《粤謳》，收粵謳作品九十七題、一佰廿一首。香港總督金文泰喺 1904年將《粵謳》譯成英文，Cantonese Love-Songs (《嶺南情歌》），介紹去歐洲。
招浩明

招浩明（英文：Edsel Chiu，1987年9月14號—）係香港無綫電視經理人合約男藝員，參加第28期無綫電視藝員訓練班入行，而家主要拍電視劇，出名角色有《愛·回家之開心速遞》嘅英進。

簡歷
招浩明香港出世，中學讀喇沙書院，中二時跟屋企人移居美國洛杉磯，大學讀美國加州州立大學商業及財務管理學系。佢自細鍾意魔術，喺美國參加過唔少大型魔術比賽，更攞過唔少獎。
招浩明讀完大學後回流香港，做過銀行服務員同空中服務員等工作。佢2012年考過第26期無綫電視藝員訓練班失敗，2015年再考第28期先至入選，之後做咗無綫電視經理人合約藝員，主要工作係拍電視劇。
招浩明2023年11月11號結婚。
招永達

招永達，香港親中派人士。

政治參與同經歷
佢係香港親中派嘅成員。
佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。
招搖

招搖喺斗杓搖光之外。
招搖，來自敦煌莫高窟古卷星圖。招搖一星喺圖中左上方，只有標名無標星。
招搖，恆星之一，歸招搖星官。自北斗，順住斗杓對開，就會見到。招搖為變星，時有明暗，故此招搖。視星等三又百分之三。距地球八十五光年。
招搖本身並非獨星，有個伴，雙星是也，之不過主星為巨星，講招搖都係講主星。
西洋星座之中，招搖歸牧夫座，為γ星，故稱牧夫座γ星，γ Boo。別名Seginus，出處不明，意思不明，現今天文只限嗌主星。
招搖主星為變星，變者，皆因佢本身會脹縮，變光周期為一個鐘一三。
招牌

招牌（英文：Signboard）係一隻結合圖同字嘅設計，用標誌同符號來傳資訊畀特定嘅人，有商業同非商業兩種用途。
招牌唔止淨係一件實物，「招牌」可以係一個牌子或者人嘅最叻而畀人認得嘅嘢，酒樓最出名嘅菜式叫做「招牌菜」；「金漆招牌」代表信譽同埋悠久嘅歷史；「拆你招牌」表示有人要挑戰你。
新尼德蘭

新尼得蘭係荷蘭喺北美洲嘅第一個殖民地。而家前新尼德蘭嘅疆域分別屬於，美國紐約州、新澤西州、賓夕凡尼亞州、特拉華州、康乃狄克州。荷蘭喺1624年-1664年、同1673-1674年嗰陣擁有呢個殖民地。
新屋區

新屋區（粵拼：san1 uk1 keoi1）係台灣桃園市嘅一個市轄區。
新居辰基

新居辰基（1983年12月22號—）係日本足球員，司職前鋒，效力過札幌岡薩多，靜岡FC，鳥棲砂岩，千葉JEF聯，及湘南比馬。
新屋嶺扣留中心

新屋嶺扣留中心（英文：San Uk Ling Holding Centre），係香港警察一間扣留中心，喺新界北區文錦渡新屋嶺。
嗰度原來主要用嚟扣留非法入境者。2019年香港爆發反送中運動，香港警察喺8月到9月將多個示威者拉去新屋嶺扣留中心扣留，期間傳出多宗對警方對示威者施虐甚至性侵嘅指控，。香港特首林鄭月娥喺9月底聲稱香港警察已經決定唔再用新屋嶺扣留中心扣留示威者，但本土研究社揭發香港政府已經撥款19億港幣畀香港警察，企圖喺新屋嶺扣留中心一帶起類似新疆集中營，面積廣達19公頃嘅集中營設施。
新居利光

新居利光（1948年3月14號—）係日本嘅一個男配音員。

配音作品一覽
呢個表唔完整，歡迎加料。
新居濱

新居濱係日本愛媛縣一市，人口約莫13萬。
維基同享有多媒體嘅嘢：Niihama, Ehime
喺開放街圖（Open Street Map）嘅新居濱地圖。
維基遊埠有呢篇旅遊嘅資源：新居濱（英文）
新居濱係日本楔位文，重未完成，麻煩你幫手補充內容。
新屋嶺

新屋嶺（英文：San Uk Ling），係香港新界北區一笪地方，近住深圳邊境，喺西北冇幾遠就係文錦渡管制站。
嗰頭嘅新屋嶺扣留中心因為喺2019年被用嚟扣押反逃犯條例修訂運動被捕者而廣為人知。。九龍巴士73K線嘅文錦渡巴士總站都係喺新屋嶺。
新屋嶺籃球場

新屋嶺籃球場，香港公園之一，遊樂場之一，喺新界新屋嶺，蓮麻坑路，新屋嶺村之東，英文叫San Uk Ling Basketball Court。行政上歸北區。設施有籃球場，歸康樂及文化事務署管。
廣州地鐵9號綫

廣州地鐵9號綫，第個名叫花都綫，係廣州地鐵第12條通車嘅綫路。綫路代表色係■青綠色。

規劃
呢條路線最先喺2003年份規劃方案入邊出現。嗰時嘅新華綫（曾經用過「9號綫」同「14號綫」嘅名）從花都汽車城出發，先經過人和同太和，再跟住廣從公路去到從化街口，全長60km。到咗2005年，地鐵方將呢份規劃修改過，將嗰時嘅新華綫從花都汽車城開始，向西延長到飛鵝嶺嗰頭兼定名做9號綫；原先人和到太和路段嘅地鐵規劃取消咗，而廣從路段（太和⇆從化街口）嗰橛喺2008年改成14號綫一部分。
2008年12月底，廣州市規劃局原則上同意起9號綫，重喺2010年俾國家發改委通過咗。原先規劃呢條路線嘅二期延長到清遠，但因為話唔夠錢起而將路線摱入廣清城際軌道交通入面。
9號綫起緊嗰時，廣州市人民政府喺2015年4月20號決定喺呢條綫加多個清塘站。

施工
2009年9月28號，9號綫正式開始喐手起，最先喺高增站同清㘵站開搞。
2011年12月15號，花果山公園站開始喐手起。
2012年3月10號，馬鞍山公園站開始喐手起。
2012年8月4號，飛鵝嶺站同花都汽車城站一齊開始喐手起。
2012年10月11號，花都廣場站開始喐手起。
2012年11月23號，清㘵站正式起好。
2013年5月31號，清㘵⇄高增區間實現雙綫貫通，成為9號綫第一條實現雙綫貫通嘅區間。
2013年5月5號，蓮塘站開始喐手起。
2013年5月24號，花城路站開始喐手起。
2013年8月8號，廣州北站開始喐手起。
2013年9月6號，岐山車輛段開始喐手起。
2013年9月26號，飛鵝嶺站封頂。
2013年9月28號，花都汽車城站封頂。
2013年11月11號，花果山公園站封頂。
2014年4月17號，馬鞍山公園站封頂。
2015年5月18號，蓮塘站封頂。
2015年6月2號，花都廣場站封頂。
2015年6月30號，飛鵝嶺⇄花都汽車城區間雙綫貫通。
2015年11月17號，花城路站正式起好。
2015年12月16號，9號綫開始鋪軌。
2016年3月22號，花都汽車城⇄廣州北站區間雙綫貫通。
2016年6月10號，最後一個喐手嘅車站——清塘站亦正式開始喐手起。
2016年9月28號，廣州北站下穿鐵路MJS工程左綫加固完成。
2016年10月7號，花果山公園⇄花都廣場區間雙綫貫通。
2017年1月11號，廣州北站封頂。
2017年1月13號，岐山車輛段封頂。
2017年1月18號，花城路⇄廣州北站雙綫貫通，佢係中國大陸第一條成功下穿高鐵路基嘅地鐵盾構區間，亦係第一個用MJS超前支護施工嘅地鐵區間。
2017年4月12號，由於花馬區間雙綫貫通，路線全綫挖通嗮。
2017年4月12號，9號綫全綫洞通。
2017年4月20號上晝，第一部列車運到岐山車輛段。
2017年5月18號，隨住清塘站嘅完工，9號綫全部車站實現封頂。
2017年6月28號，9號綫全綫短軌貫通；同日岐山車輛段三權移交重開始搞系統調試。
2017年6月30號，飛鵝嶺同花都汽車城兩站三權移交，同時車輛段到廣州北站區間開始系統調試。
2017年7月26號，軌道全線貫通。
2017年7月30號，成條軌道嘅機電全線貫通。
2017年9月30號，冚唪唥嘅車站正式三權移交，進入系統調試階段。
2017年11月16號，全綫列車都按時刻表試營運。
2017年11月20號，地鐵方邀請廣東地區省市廿幾家媒體試搭呢條綫。
2017年11月28號，廣州地鐵聯合廣州市交委、花都恆通客運、花都巴士公司喺路線各站點搞應急巴士接駁訓練。
2017年12月9號，廣州地鐵方已經公佈咗9號綫各站點嘅頭班車同尾班車時間，及呢條路線去到其它綫網（除14號綫同APM之外）全程嘅票價。

營運
2017年12月28號12:00，路線正式對外營運。
2018年6月30號朝頭早，清塘站正式對外營運。

概況
9號綫圖示
廣州地鐵9號綫係花都區內嘅一條區域綫路，大致係東西走向。綫路西面由飛鵝嶺出發，沿風神大道、農新路、秀全西路、秀全大道、公益路同迎賓大道敷設，經過廣州北站、花都廣場同空港經濟區，東到白雲區高增。綫路全長20.1km，設站11座、車輛段一座、主變電站兩座；採用同3號綫相似嘅6節B型列車，最高時速係120km/h。
廣州地鐵博物館

係中國廣東廣州嘅博物館，2016年12月20號開館，位置喺海珠區新港東路1228號（萬勝圍地鐵站同有軌電車站西南邊冇幾遠嘅位）。
佢既係廣州市人民政府屬下喺2015～2016年社會民生基礎設施建設項目之一，又係廣州地鐵屬下嘅博物館，亦係華南地區第一間地鐵博物館。入面主要介紹地鐵站啲原理同由來。

門票同開放時間
門票
呢間博物館雖然遊覽全程免費（包括屬下遊樂場同康樂設施），但入面部分商鋪擺攤賣啲貨品係要錢嘅。入場時有兩個辦法：
有互聯網環境：必須要通過微信嘅廣州地鐵博物館官方公眾號嘅線上預約，入場時必須要畀保安仔睇有冇預定成功嘅二維碼同用手機掃閘機嘅二維碼先至有得畀入。雖然唔受入閘票限制，但一人同日最多凈畀預約6張，而且限一票一人出入。
冇互聯網環境：必須要去門口個客務中心簽名預約攞入閘票，入場時必須將門飛畀驗票員嘟閘機入去就得。但入閘票買嗮嘅話，門口有公告會嗌你第日再嚟過。
開放時間
禮拜二到五：10:00～16:00（UTC+8）
禮拜六、日：09:00～17:00（UTC+8）
每日收檔前一個鐘內或場內預約名額滿嗮嘅話，都唔賣門飛入場（入場時除在線預約成功者之外）。
每個禮拜一或遇到惡劣天氣現象、場館附近或周邊爆發大型示威或恐怖襲擊等惡性治安事件時，博物館都會閉館。
廣州城市職業學院

廣州城市職業學院（粵拼：gwong2 zau1 sing4 si5 zik1 jip6 hok6 jyun2），簡稱廣城職（gwong2 sing4 zik1），係中國廣東省廣州市嘅一間大學，有4個校區。呢間學校喺1962年成立，2005年，廣東省教育廳將廣州業餘大學，廣州市經濟管理幹部學院、廣州市財貿管理幹部學院同廣州市鄉鎮企業管理幹部學院4間學校合併，從而搞出嚟嘅一間學校。

史
呢間學校嘅歷史最早可以追溯到1962年。嗰時廣州市人民政府喺1962年搞咗兩間分別嗌「廣州業餘大學」同「廣州市財貿管理幹部學院」嘅綜合性成人高校，位置分別喺而家嘅海珠區遠安路148號同越秀區越秀北路80號。直到1984年，喺而家海珠區新港西路181號搞咗間「廣州市經濟管理幹部學院」嘅成人高校；而廣州市鄉鎮企業管理幹部學院係1985年12月成立嘅一間學校，之前嗌「廣州市農業管理幹部學院」，後嚟喺1996年改名做「廣州市鄉鎮企業管理幹部學院」。
到咗2005年，學校宣佈正式同廣州業餘大學、廣州市財貿管理幹部學院、廣州市鄉鎮企業管理幹部學院同廣州市經濟管理幹部學院合併，變成而家嘅廣州城市職業學院。2009年12月，學校以比較好嘅成績通過教育部嘅人才培養工作評估。2013年11月俾廣東省教育廳正式定為廣東省第二批示範性高職院校。
征服者

荷南寇蒂斯― 西班牙最出名嘅征服者之一，佢征服咗墨西哥而且喺美洲地方傳播西班牙文。
征服者（粵拼：zing1 fuk6 ze2，西班牙文：Conquistador）係指15到17世紀嗰陣征服美洲大陸同亞洲太平洋等地區嘅西班牙佬同葡萄牙佬。喺1492年航海家哥倫布發現美洲大陸以嚟，呢啲征服者喺美洲、亞洲同埋太平洋地區開展咗殖民統治。
征服者坦克

FV 214征服者重型坦克（英文：FV 214 Conqueror），又叫做裝咗120mm火炮嘅1號重型坦克（英文：Tank, Heavy No. 1, 120 mm Gun, Conqueror），係英國響二戰之後研發嘅重型坦克。同裝咗QF20磅炮嘅百夫長坦克比，征服者坦克嘅研發目的係對抗蘇聯裝咗122mm火炮嘅IS-3重型坦克。。佢嘅任務係為百夫長坦克提供遠程嘅反坦克支援。當時駐紮喺西德嘅每一個團都配備咗9架呢種坦克。通常，呢9架坦克會被分做3個小隊。

研發
1944年，有一款新型坦克嘅研製開始咗，工程代號係A45；響戰後，佢發展咗做FV200系列坦克，但係喺之後幾年，因為百夫長坦克可以做好多任務，工程被取消。不過，之後，為咗應對蘇聯嘅IS-3，決定用FV201坦克嘅底盤研發一款新型坦克，嗰項工程就係叫做FV 214。

設計
征服者坦克重66噸，底盤用咗全焊接結構，可以坐4個人。駕駛員坐響車嘅右前部，彈艙位於車嘅左前部；車長、裝填手同炮手就坐響炮塔入面。車長位於後方略高嘅位置。炮手同裝填手分別位於車長嘅右前方同左前方。坦克裝有兩挺7.62mm機槍，備彈量有7500發。

優缺點
征服者坦克唯一嘅優勢就係火炮射程比較遠，但係因為百夫長坦克換咗105 L7火炮，所以呢個優勢有等於無；而且，因為征服者坦克嘅裝甲太厚，炮塔太大，所以架車好重，而且好難保養；重有，呢隻坦克缺乏快速支援能力。

現存品
響英國，有尐征服者坦克喺博文頓坦克博物館同帝國戰爭博物館嘅陸戰館展出；重有一批征服者坦克收咗響法國嘅裝甲博物館、布魯塞爾嘅皇家軍事博物館同俄羅斯嘅庫賓卡坦克博物館，一架就喺美國，係利特收藏嘅一部份。
律倫街

律倫街（英文：Rutland Quadrant），係香港九龍九龍塘嘅一條馬路，由多福道同約道交界開始，去到窩打老道。街名係嚟自英國律倫。
征空先鋒

《征空先鋒》係套美國嘅冒險電影，喺1983年10月21號上畫。呢套戲嘅主角係弗烈華。
征服者威廉

征服者威廉（英文：William the Conqueror，1028年11月8號—1087年9月9號），又叫威廉一世（英文：William I），係頭一位諾曼人嘅英倫國王，1066年諾曼征服英倫後開始在位。佢將法蘭西嘅文化同法文帶到英倫，對當地做成深遠影響。
待月橋

待月橋（粵拼：doi6 jyut6*2 kiu4），又叫利濟橋（lei6 zai3 kiu4），係中國廣東省廣州市嘅一座古橋、瑤溪二十四景之一，喺河南隔山同南村之間，舊時係交通要道。2002年9月，被定為廣州市登記保護文物單位。而家條橋喺海珠區江南西路同江南大道中交界西南角嘅馬涌上邊，富力·天域中心後邊，成咗觀賞橋。

建築
待月橋係三孔石樑橋，由花崗石砌成，橋闊2.83米，由7條石板嵌埋，長22.64米。有兩橋墩，砌有分水尖。橋欄高0.63米，有14條欄柱，柱頂刻成豎啞鈴形。橋中間刻住「利濟」。

史
呢條橋初頭係起喺隔山同南村之間嘅木橋。清朝嗰陣，處士劉彤同鄉民一起響上等月光出，就同條橋起名叫「待月橋」，選入「瑤溪二十四景」；後嚟起成石橋後改名做「利濟橋」。抗日戰爭時期欄板同望柱俾日軍整爛過。1980年代末整治馬涌嗰陣重修。
2005年7月21號，由於江南西嘅海珠城廣場冧樓，條橋開始封閉，整橋西移，橋向由原先南北向變成東西向。2009年6月18號，海珠城工程重新開工。2015年5月28號，待月橋隔籬起咗條新橋，街坊驚古橋有可能會拆，但直到2015年11月9號重新開放畀人行。
律倫街兒童遊樂場

律倫街兒童遊樂場，香港公園之一，遊樂場之一，喺九龍塘律倫街，英文叫Rutland Quadrant Children's Playground。行政上歸九龍城區。設施有籃球場。
打更佬

打更佬係舊時中國一種職業，響夜晚負責巡邏同報時工作，會定時定候攞住個銅鑼打。
打樁機

打樁機係起樓用嘅架生，作用係將用嚟固定建築物嘅樁柱打入地下，有時會深入岩層。
另外，起碼頭柱都要打樁。
嚮以前起大廈都冇打樁，只係挖地庫，用鐵支加花籠就算。不過而家越起越高，先至要打樁。
打樁機行緊嗰時好大聲，係城市聲音污染來源之一，嗰種單調節奏或者會令人神經緊張。如果打樁之前冇做足勘探，附近嘅建築物亦會開始出現裂紋，甚至變成危樓。

史
關於打樁機嘅發明有好多講法，早喺1475年，Francesco di Giorgio Martini（英文：Francesco di Giorgio Martini）嘅論文《Trattato di Architectura》入面就出現咗打樁機嘅機械圖。另外，其他幾位出名嘅發明家James Nasmyth、鐘錶匠James Valoué（英文：James Valoué）、Giovan Battista Gazzola伯爵同達文西都被認為係打樁機嘅其中一個發明人。但係有證據表明，早喺公元前3000年左右，住喺蘇格蘭嘅古代人就用咗類似打樁機嘅設備。
打死不離歌星夢

《打死不離歌星夢》（英文：Secret Superstar）係套2017年印度歌舞片，由Advait Chandan執導同編劇，阿米爾汗、Kiran Rao（英文：Kiran Rao）、Zee Studios監製。主演包括咗薩伊拉華森、Meher Vij、Raj Arjun（英文：Raj Arjun）同埋阿米爾汗。佢係講一個十幾歲嘅女仔渴望做歌手嘅故仔，同時帶出咗女性主義同埋家暴等等嘅議題。
打格仔

打格仔（粵拼：daa2 gaak3 zai2）係相同埋電視上面一種保護私隱嘅影像處理方法。好多時一啲冇面見人，好似犯過法、吸食過毒品嘅人，又或者係鹹嘢等等，唔想畀人睇到，就會打格仔遮住。而屏幕上其他無關嘅部份，就會原封不動顯示。
維基同享有多媒體嘅嘢：Pixelization
打死不離3父女

《打死不離3父女》（Dangal）係2017年一部印度波里活電影，改編自一位印度摔跤運動員嘅事跡。雖然套戲個名似《作死不離3兄弟》，但除咗一樣係印度出品之外，就無其他關係。呢套戲係全球最賣座嘅印度電影，打破咗2014年《來自星星的PK》嘅紀錄。

故事簡介
前印度摔跤運動員瑪哈維，一直希望培育下一代成為金牌選手，為國爭光，可惜生唔到仔，連續生咗四個女，令佢幾乎放棄夢想。佢喺好偶然之間發現兩個女吉塔同芭碧塔竟然擁有摔跤天份，打交比男仔重兇狠。於是決定要訓練佢哋成為No.1摔跤選手！過程中，3父女要打低嘅唔只係比賽對手，重有男尊女卑嘅社會觀念、各種攻擊性嘅輿論同歧視。
打比

打比（英文：Derby），大陸同台灣譯德比，係英格蘭打比郡一鎮，人口25萬。
打書釘

打書釘泛指啲人睇書唔買書嘅行為，地點不限，可以係書攤，亦可以係書局。最主要係啲書蟲喺書店長時間睇書，想唔使買書就可以睇到書。
書局為咗賣書會畀人去睇書，不過啲人打書釘等於搏懵，搏書舖、作者、出版社嘅懵，所以賣書一方會喺書上包層膠紙，唔畀啲人開，其中雜誌最常見。不過啲人打書釘大多係睇啲輕鬆啲嘅書，大多揀薄嘅、多畫嘅書，比如好多人就去賣公仔書嘅地方打書釘。不過亦有啲人打書釘係想睇下本書抵唔抵買。家下網舖發達，衝擊咗實體書舖，一啲人喺書店打書釘，睇啱咗唔買反而上網買，對書舖好大損失。
不過都有啲書舖歡迎啲人打書釘，特別係內設咖啡廳、茶室嘅書舖，噉一來啲人會坐喺度一邊掀書一邊買杯嘢飲，增加書舖嘅生意。亦有啲書舖大方，由得啲人打，重設埋座椅畀人，想以服務周到攬客、旺下場。亦有歡迎打書釘嘅書店係想聚人氣，借此邀請作者等文化人物開講座、喺書舖搞展覽等文化活動。
打樁細路

打樁細路（anchor baby，或者直譯拋錨細路），係指嗰啲喺美國出世，但係父母都唔係美國公民嘅細路。由於根據美國法律，呢啲細路只要滿21歲，就可以以家庭團聚理由幫父母申請永久居民身份，因此當地人將呢啲細路稱為「打樁細路」，係指佢哋喺美國出世，完全係為咗幫父母日後移民打定樁先。
打橫姿勢

打橫姿勢（英語：Lateral coital position），係馬斯特斯同詹森喺《人類性愛姿勢》入面描繪嘅性姿勢。呢種姿勢令雙方嘅腳都有咗床嘅支撐，除非女人嘅左腳壓喺男人嘅右邊囉柚。男人平瞓喺度，女人就輕輕噉向右郁，兩個人人身體保持大約30°角度。
新莊區

新莊區（粵拼：san1 zong1 keoi1）係台灣新北市嘅一個市轄區。
新苗超級市場

新苗超級市場（英文：San Miu Supermarket Limited，葡文：Supermercado San Miu Limitada），又叫新苗超市，係澳門其中一間大型連鎖超級市場，兼營運出入口貿易同商品批發嘅有限公司，由牛奶公司管理。總部喺永華街37-53號僑光工業大廈九樓D座。截至2020年12月31號，新苗超市有20間分店，400幾位員工。

歷史
新苗超級市場喺1990年創立，係澳門第一間有規模嘅大型超級市場，由澳門福建總商會創會會長、福建省政協（中文：中國人民政治協商會議福建省委員會）委員許自勵同佢太太莊美容創立。
澳門經濟喺1997年金融風暴下滑。好多澳門人當時貪平北上珠海買嘢，令澳門市面一片冷清、蕭條。但係許自勵堅持繼續開分店，又話呢個係商機。當時超市有句口號係「平過拱北，薄利多銷」嚟吸引客人。短短幾年時間，「新苗」分店已經遍佈澳門多處，包括澳門半島同氹仔。

業務
依家新苗超市每年營業額超過5億澳門元。另外，有5萬呎總貨倉、一間西餅麵包製造廠同一間禽蛋廠。
屬下公司有新苗同大地兩間貿易公司，負責公司商品出入口同批發等業務運作。廣東省中山同珠海設置辦事處，協助公司喺中國內地業務運作。
2015年3月25號，香港牛奶國際宣佈已完成收購澳門新苗超市有限公司。

會員
凡喺任何分店買滿Mop$200都可以申請會員卡，呢張卡可以用嚟儲分。

爭議
澳門電子消費卡（中文：電子消費優惠計劃）推出之後，多間超級市場都有抬高價格情況，其中有居民話石排灣新苗超級市場買一包米，標價116.9蚊，用消費卡找數之後，被對方收取139.9蚊，當事人隨即同超市職員理論，最後至退返23蚊畀佢。
新英文書法

《新英文書法》（粵音：san1 jing1 man4 syu1 faat3；英文：New English Calligraphy）係居美中國當代藝術家徐冰嘅一套藝術創作範式，亦可以算係佢嘅一件概念藝術作品，創作年份應該係1994年，本來叫 Square Word Calligraphy（直譯 ｢方塊字書法｣），由1994年開始，佢一直都有用呢套範式創作唔同嘅其他作品，呢啲衍生作品包括藝術家書、裝置藝術、行為藝術等等。
雖然個名叫 ｢書法｣，但係佢其實並唔係一種書法，而係一種書寫系統，基本概念係用中文字嘅方塊字結構，寫拉丁字母，但係砌出來嘅其實並唔係字母，而係成個字。佢喺2001年出咗本教材，當中寫話雖然寫出來嘅英文字睇落好似漢字咁，但係識英文嘅人應該仍然可以睇得明。
2015年，北大方正出咗一套《新英文書法》嘅衍生字款，叫 ｢方正徐冰新英文書體｣，話係概念藝術字款。
新莊線

新莊線係臺北捷運中和新蘆線其中一段，長19.7公里，17個站。
新花卷站

新花卷站（日文：新花巻駅／しんはなまきえき Shin-hanamaki eki */?）係東日本旅客鐵道（JR東日本）嘅其中一個鐵路車站。
新苦海孤雛

《新苦海孤雛》（英文：Oliver!）係套1968年英國電影，由奧利華烈、麥里斯德、積懷德主演，卡勞烈執導。套戲攞到奧斯卡金像獎最佳電影。
新茶

新茶係種日本綠茶，指每年第一水嘅日式煎茶，主要喺春季出產，質素同價值都靚過第二水嘅番茶。
新莊副都心站

新莊副都心站係桃園捷運機場線嘅一個車站。
廣華街

廣華街（Kwong Wa Street）係九龍油尖旺區一條街，因為地鋪一帶都賣War Game軍服同玩具，所以連埋附近嘅仁安大廈商場、百利達廣場一齊叫做槍街。旺角廣華醫院嚮廣華街2-10號。翠園大廈門口周星馳曾經嚮處拍《賭聖》外景。
廣福邨

廣福邨（Kwong Fuk Estate）係香港大埔一公共屋邨，響林村河同大埔河匯流同大埔海之間。廣福邨八棟樓1983年落成，全邨響大埔海填地之上。邨中間有廣福邨商場。

地理
廣福邨喺大埔新市鎮東側，林村河南岸，太埔河東岸。隔元洲仔公園到大埔海西岸。邨東南係已連地嘅元洲仔，西南係運頭角。
邨南有大埔公路，係南面入大埔市區主要道路，直入廣福道，而廣福邨亦由此而名。
廣福邨東南隔廣宏街係宏福苑。廣福邨同宏福苑自成一角，畀河與道隔開大埔新市鎮其他部份。

歷史
廣福邨所在，原為大埔海。運頭角同元洲仔係最近陸地。兩地之間，係大埔河口。英國1898年入主新界之後，1900年代起九廣鐵路同大埔公路。其中大埔公路近黃宜坳落山之後，起堤駁住元洲仔同運頭角，通去大埔太和市。
條堤令大埔河口積沙成地，河口推遠至元洲仔附近出海。之後大埔響香港政府規劃之下，變成大埔新市鎮，一方面大幅填海，另一方面改變河道，同時道路網路亦大幅改變。
因為堤外大埔海邊，大幅填地，大埔河改向北走，同受填地影響嘅林村河匯合再向東出海。1983年，呢笪地，起好廣福邨。同邨有中小學同社區會堂。

樓
廣福邨1983年起好，一共有八棟，其中廣仁樓同廣惠樓都係新舊型。而廣禮樓 	，廣義樓，廣祐樓同廣平樓係雙塔型。同埋廣智樓同廣崇樓皆係Y2型。
廣肇羅道

廣肇羅道係大清時，廣東行政編制，由廣州府、肇慶府、羅定直隸州夾埋。重包埋佛岡直隸廳、赤溪直隸廳。道治響肇慶府，道臺所駐。
廣藥

廣州醫藥集團：簡稱廣藥，廣州嘅一間藥廠集團。
廣東藥科大學：簡稱廣藥，廣州嘅一間大學。
廣州恆大淘寶足球會：2006～2009年叫廣藥，廣州嘅一個足球隊。
廣紙路

廣紙路（粵拼：gwong2 zi2 lou6）係中國廣東廣州嘅三條道路，喺海珠區燕子崗。除咗廣紙北二路似「Γ」樣外，另外兩條都係東西走向。

名
條路因為舊時有間廣州造紙廠而改成噉嘅名。

三條道路嘅起點同終點
廣紙路：西邊從廣紙東五街開始，一直向東去到工業大道中。
廣紙北一路：西邊從南邊路開始，一直向東去到工業大道中。
廣紙北二路：西南邊從廣紙東五街同廣紙北一路嘅交界開始，一直向東北去到工業大道中。

敘述
廣紙路：全長428m，闊12m，雙向2車道。
廣紙北一路：全長233m，闊6m，1車道，凈畀西向東行。
廣紙北二路：全長319m，闊6m，1車道，凈畀東北向西南 行。
愛裏沒有懼怕之恐懼森林

《愛裏沒有懼怕之恐懼森林》（英文：Fearless）係2007年由香港影音使團製作嘅福音電影。

劇情簡介
阿Joe嘅雙親係嚴父慈母，阿爸對個仔一向冷漠對待，兩個人嘅關係由細到大到好生疏。阿爸不斷嘅責備同冷落，令到個仔嘅自我形象同性別嘅定位帶嚟負面影響。Joe知道阿茵有咗BB，但係因為心靈嘅種種陰影而抗拒。喺低沉同混亂嘅思緒之下，阿Joe竟然勾起咗年青時對同性嘅傾慕，更意想不到迷上咗一位髮型師阿Jack。當阿茵驚悉二人嘅同性情緣之後，又嬲又傷心，甚至決定要放棄肚裏面嘅BB……。